OpenLLM-France/wikimedia huggingface dataset:
# Madurai

Madurai (India) Tamil Nadu estatuko hiri handi bat da matematika., eta Madurai barrutiko zentro administratiboa da. 2011ko erroldaren arabera, Tamil Naduko hirugarren hiri-aglomerazio handiena izan zen, Chennai eta Coimbatoreren ondoren, eta Indiako 44. hiri populatuena. Vaigai ibaiaren ertzean dago Madurai, eta bi milurteko historia dauka. Hirian automobilak, kautxua, produktu kimikoak eta granitoa fabrikatzeko hainbat industria daude.

## Historia

Hiria historia idatzian K.a. III. mendean agertzen da jada: Megasthenesek, Maurya inperioko enbaxadore greziarrak aipatzen du. Hirian agintea izan duten erresumen artean aipa litezke Pandya dinastia, Txola inperioa, Maduraiko sultanerria, Vijayanagara Inperioa, Madurai Nayak dinastia, Karnatikako sultanerria eta britsainiarren kolonizazioaren garaian Ekialdeko Indietako Britainiar Konpainiaren aginte zuzenaren pean egon zen, ofizialki Britainiar Raj delakoak gobernatu arte. Britainiarren aroan Madura izenarekin zen ezaguna.

## Kultura eta hizkuntza

Tamil Naduko hiriburu kulturaltzat jotzen dute Madurai. Hiria oso lotuta dago tamilera hizkuntzaren garapenarekin, eta hirugarren Tamil Sangam delakoa, tamil jakintsuen kongregazioa, hirian ospatua zen. Tamileraz, "Thunga Nagaram" esan ohi zaio, "inoiz lo egiten ez duen hiria".
Hiriak monumentu historiko inportamteak ditu, bereziki Meenakshi tenplua eta Tirumalai Nayak jauregia.

## Iruditegia

* Erdigunearen planoa.
* Meenakshi tenpluaren gopuram edo dorrea.
* Tirumalai jauregia.
* Meskita bat.

## Erreferentziak

* Artikulu hau, osorik edo zatiren batean, ingelesezko wikipediako «Madurai» artikulutik itzulia izan da, 2021-11-30 data duen 1057843531 bertsioa oinarritzat hartuta. Sartze-datarik ez duten erreferentziak, edo 2021-11-30 baino lehenago datatuak, jatorrizko artikulutik ekarri dira itzulpenarekin batera.
* 1 2 «Madurai» Collins English Dictionary (HarperCollins).
* ↑ Tamil Nādu – City Population – Cities, Towns & Provinces – Statistics & Map. Thomas Brinkhoff.
* ↑ «An industry that can bolster the economy of Madurai» The Hindu 25 October 2007.
* ↑ «ASI just found a 2500 year old city» The Times of India 13 October 2015.
* ↑ «A site of human settlements turned into a coconut grove» The Times of India.
* ↑ «Archealogical excavation uncovers Roman Pandyan trade links» The Hindu.
* ↑ Madurai Thoonga Nagaram. Serendib (BT Options Pvt Ltd) April 2017.

## Kanpo estekak

* Datuak: Q228405
* Multimedia: Madurai / Q228405
# Madurako itsasartea

Madurako itsasartea (indonesieraz: Selat Madura) hego-ekialdeko Asiako itsasartea da, Indonesiako Java eta Madura uharteen artean dagoena, Ekialdeko Java probintzian. 60-70 kilometro luze da, eta 3-4 kilometro zabal, gunerik meharrenean. Suramadu zubiak zeharkatzen du, Javako Surabaya eta Madurako Bangkalan hiriak lotuz.

## Erreferentziak

* ↑ The Suramadu Bridge. thejakartapost.com (Noiz kontsultatua: 2016-10-5).

## Kanpo estekak

* Datuak: Q521503
* Multimedia: Madura Strait / Q521503
# Madunice

Madunice Eslovakiako udalerri bat da, Hlohoveceko barrutian kokatuta. 11,99 km²ko azalera du eta 2203 biztanle 2017ko datuen arabera.

## Historia

Idatzizko lehen aipamena 1113. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q578477
* Multimedia: Madunice / Q578477
# Madurai barrutia

Madurai barrutia Indiako barruti bat da, Tamil Nadu estatuan. 3.038.252 biztanle ditu 3.497 kilometro koadrotan.

## Mugakideak

Honako barrutiekin egiten du muga:
Sivaganga barrutia

## Ikus, gainera

* Tamil Nadu

## Kanpo estekak

* Datuak: Q15184
* Multimedia: Madurai district / Q15184
# Madulain

Madulain Suitzako udalerria da. Grisonia kantonamenduan dago, Maloja Region $^{(en)}$ barrutian. 2014an 210 biztanle zituen 16,28 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66638
* Multimedia: Madulain / Q66638
Bever Pontresina S-chanf La Punt Chamues-ch Zuoz
# Madura

Madura Indonesiako uhartea da, Javako ipar-ekialdeko kostaldearen parean dagoena. 4.078 kilometro koadroko eremua du (administratiboki 5.168 kilometro koadro, ekialde eta iparraldeko uhartexka batzuk gehitzen baitzaizkio), eta 2012an 3.630.000 biztanle zituen. Hizkuntza nagusia madurera da, Javako ekialdean eta beste 66 uhartetan ere erabilia.
Klima, landaredia eta fauna Javako berberak dira, baina lurra oso elkorra da leku gehienetan. Kokoak, olioa eta zura dira Madura uharteko ekonomiaren oinarriak. 1949 arte, Herbehereen esku egon zen; urte horrez geroztik Indonesiaren parte da. Administratiboki Ekialdeko Java probintziaren barnean dago.

## Banaketa administratiboa

Madura uhartea lau barrutitan (kabupaten) banatuta dago:
* Bangkalan
* Sampang
* Pamekasan
* Sumenep

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/9/9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q208134
* Multimedia: Madura / Q208134
# Mads Mensah Larsen

Mads Mensah Larsen, (Holbæk, Danimarka, 1991ko abuztuaren 12a), eskubaloian aritzen den kirolari danimarkarra da..
2016ko Udako Olinpiar Jokoetan, (Rio de Janeiro), esku hartu zuen, eta urrezko domina eskuratu zuen; 2020ko Udako Olinpiar Jokoetan, (Tokio), berriz, zilarrezko domina eskuratu zuen, bietan eskubaloian eta Danimarka ordezkatuz; Tokion, Frantziako taldearen (urrezko domina) atzetik eta Espainiako taldearen (brontzezko domina) aurretik sailkatu zen Danimarka.
Tokion, honako hauek osatzen zuten Danimarkako taldea: Lasse Andersson, Mathias Gidsel, Jóhan Hansen, Mikkel Hansen, Jacob Holm, Emil Jakobsen, Niklas Landin Jacobsen, Magnus Landin Jacobsen, Mads Mensah Larsen, Kevin Møller, Henrik Møllgaard, Morten Olsen, Magnus Saugstrup, Lasse Svan eta Henrik Toft Hansenek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 01 ! | Eskubaloia, gizonezkoa. |
| 2020 | Tokio Japonia | 02 ! | Eskubaloia, gizonezkoa. |

## Erreferentziak

* ↑ «Mads Mensah Larsenn» olympedia.org (Ingelesez)
* ↑ "Mads Mensah Larsen" olympics.com (Gaztelaniaz)

## Kanpo estekak

* Datuak: Q2024999
* Multimedia: Mads Mensah Larsen / Q2024999
# Marko Aurelio

Artikulu hau enperadoreari buruzkoa da; beste esanahietarako, ikus «Marko».
Marko Aurelio Antonio (latinez: Imperator Caesar Marcus Aurelius Antoninus Augustus, jaiotzez Marcus Annius Catilius Severus eta ezkontzerakoan Marcus Annius Verus; 121eko apirilaren 26a - 180ko martxoaren 17a) erromatar enperadorea izan zen 161tik hil arte, eta filosofo estoikoa. Bost Enperadore Onetako azkena izan zen.

## Estreinako urteak

Hadriano enperadorearen iloba, Antonino Piok oinordeko hautatu zuen 138an, Marko Antoniok 17 urte zituelarik. Antonino Piok Luzio Vero ere oinordeko izendatu zuen. 161ean, Antonino hil zenean, bi oinordekoek agintea onartu zuten botere paretsuak izanez gero. Praktikan, halere, Luzio Vero Marko Antonioren trebetasunaren azpian geratzen zen.
Marko Aurelio Faustina Minorrekin ezkondu zen 145. 13 seme-alaba izan zituzten, haien artean Komodo enperadorea izatekoa, eta Luzila, Luzio Veroren emaztea.

## Agintean

Aldi bereko aginte hori behar militarrak bultzatu zuen. Izan ere, germaniarrek Inperioko mugak zeharkatzeari berriro ekin zioten. Ekialdean, Partiako erresumak indarra berreskuratu zuen. Enperadore batek ezin zitzakeen bi mugak aldi berean defendatu.
Hori zela eta, Luzio Vero ekialdera joan zen. Troparen leialtasuna eskuratzeko gai izateaz gain, Marko Aurelio kanporatzeko motiborik ez zuen. Leial jarraitu zuen Luzio Verok kanpainan hil zen arte, 169an.
Aldi bereko agintaldi honek Errepublikan zeukan oinarria. Garai hartan kargu guztiak gutxienez bi pertsonak betetzen zituzten, botere osoa esku berean gera ez zedin. Dioklezianok sistema hauek berreskuratu zituen Tetrarkia sortzerakoan.

## Izkribuak

Kanpainetan ari zela, 170 eta 180 bitartean, Aureliok Gogoetak idatzi zuen, gida modukoa. Liburuan Aurelioren abertzaletasuna eta adimen logikoa agerian geratzen dira, estoikoen filosofia beti oinarrian. Liburua goraipatua da gobernarien eginkizuna eta zerbitzuaren isla paregabea delako.

## Heriotza

Markomanien kontra ari zela hil zen Marko Aurelio, 180ko martxoaren 17an. Haren errautsak Erromara itzuli eta Hadrianoren Mausoleoan utzi zituzten.
Komodo semea izan zen haren ondorengoa agintean. Marko Aureliok 177an enperadorea izendatu zuen, eskarmentua har zezan. Hala ere, historialari askoren arabera, arrakastarik gabeko hautaketa izan zen hori. Komodorekin Pax Romana delakoa bukatu zen.
* Datuak: Q1430
* Multimedia: Marcus Aurelius / Q1430
# Marko Aurelio Mario

Artikulu hau Galietako Inperioaren enperadoreari buruzkoa da; beste esanahietarako, ikus «Marko».
Marko Aurelio Mario (latinez: Marcus Aurelius Marius), Galietako Inperioko enperadore izan zen 268an. Ondorengo tradizioaren arabera, ogibidez, errementaria zen, eta, erromatar armadan, mailaz maila igotzen joan zen, ofizial bihurtu zen arte. Postumo hil ondoren, boterea lortu zuen, ustez, hiru edo lau egunez bakarrik, eta berak propio eginiko ezpata batekin eraila izan zen.
Tradizio hau, partzialki edo oso-osorik, ez da zuzena. Ekoitzi zuen txanpon kopurua kontutan hartuta, bere erregealdiaren iraupena, bi edo hiru hilabetekoa izango zen, zehazkiago. Mario, Historia Augusta liburuan, Hogeitamar Tirauen artean aipatzen da.
* Datuak: Q310442
* Multimedia: Marcus Aurelius Marius / Q310442
# Marko Annio Vero

Artikulu hau politikariari buruzkoa da; beste esanahietarako, ikus «Marko».
Marko Annio Vero Erromatar Inperioko politikari bat, I. eta II. mende artean bizi izan zena.
Marko Annio Vero zaharraren semea zen, Senatuan sartu ahal izan zena eta pretore aukeratua izatea lortu zuena. Bere familia Uccibikoa zen Espejo, Cordubatik gertu (egungo Kordoba), Hispaniako Baetica probintzian. Bere arbasoek eragin handia zuten, eta aberastasun handia bildu zuten Hispanian oliba olioarekin.
Verok, Erromako praefectus urbis bezala zerbitzatu zuen eta Vespasiano eta Titoren zentsorealdian, lehenengoaren erregealdian, enperadoreak izendatutako patriziar berri bezala erroldatua izan zen. Bere karrera politikoan, kontsul bezala, hiru aldiz aukeratua izan zen: lehenengoa, Domiziano enperadorearen erregealdian, bigarrena 121ean, Hadrianoren erregealdian, eta, hirugarrena eta azkena, 126an. Rupilia Faustinarekin ezkondu zen, kontsul mailko familikoa zena. Faustinaren ahizpaordea, Vibia Sabina enperatriza zen, eta bere ama, Salonina Matidia, Trajano enperadorearen iloba.
Hiru seme-alaba izan zituen:
* Annia Galeria Faustina, Faustina Maior bezala ezagunagoa, Antonino Pioren emaztea eta Inperioko enperatriza izango zena
* Marko Annio Libon, kontsula izango zena.
* Marko Annio Vero, Domizia Luzilarekin ezkondu zen pretore bat, Marko Aurelio enperadorea eta honen arreba Annia Cornificia Faustinaren aita izango zena.
Bere seme Marko Annio Vero 124an hil ondoren, Vero zaharrak, bere bilobak, Marko Aurelio eta Annia Cornificia Faustina adoptatu zituen, bere errainarekin batera. Meditazioak izeneko bere lanean, Marko Aureliok, "duintasun" eta "odol hotz"eko eredu bat bezala deskribatzen du. Marko Annio Vero 138an hil zen, laurogeitamar urtetik gertu zegoela. Bere azken urteetan, maitale bat izan zuen.
# Marko Aurelioren zutabea

Marko Aurelioren zutabea (italieraz: Colonna di Marco Aurelio, latinez: Columna Centenaria Divorum Marci et Faustinae) Erromako monumentu bat da, Colonna enparantzan dagoena.

## Deskribapena

30 metrotako garaiera duen zutabe dorikoa da. Carrarako marmolez egina dago, 3'7 metrotako diametrodun 27 edo 28 bloke dituelarik. Espiralean gora igotzen den erliebe landuak apaintzen du eta gainean San Pauloren brontzezko estatua dauka.

## Historia

K.o. 193 urtean eraiki zuten Marko Aurelio enperadorearen omenez, eta Trajanoren zutabea hartu zuten eredu. 1589an Sixto V.ak San <Pauloren eskultura ezarri zuen gainean.

## Kanpo estekak

* Datuak: Q265384
* Multimedia: Column of Marcus Aurelius (Rome) / Q265384
# Marko Atilio Regulo

    Artikulu hau jeneral eta kontsulari buruzkoa da; beste esanahietarako, ikus «Marko (argipena)».
Marko Atilio Regulo (latinez: Marcus Atilius Regulus) K.a. III. mendeko erromatar jenerala eta estatu-gizona. Manlio Vulsoren kontsula izan zen K.a. 256. urtean. Hainbatetan garaitu zituen kartagotarrak, baina gudu batean atxilotu egin zuten haiek. Kartagotarrek Erromara bidali zuten bakea eta kartagotar presoen askatasuna negozia zitzan, Kartagora itzuliko zela zin egitera behartu ondoren. Erroman, ordea, kartagotarren aurkako gerran segitzeko gomendatu zien Regulok hiritarrei. Kartagora itzuli zenean hil zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q318718
* Multimedia: Marcus Atilius Regulus / Q318718
# Marko Dmitrović

Marko Dmitrović ((serbieraz: Марко Дмитровић, mâːrko dmîtroʋitɕ ahoskatua; Subotica, Serbia, 1992ko urtarrilaren 24a) Eibar Kirol Elkartean atezain gisa jokatzen duen futbolari serbiarra da, bere herrialdeko selekzio nazionalarekin internazionala. Serbiako entrenatzaileak asko konfiatzen du beragan eta horregatik Errusiako 2018ko munduko txapelketara eraman zuen, hori bai, erreserba gisa. Transfermarkt.com orrialdearen arabera bere balio fitxaketen merkatuan 4 milioikoa da (Eibar taldearen 10ena) eta bere klausula 8 milioikoa.

## Kirol ibilbidea
### Hastapenak Serbian

Bere ibilbidea berandu hasi zen, 14 urterekin Belgradeko Izar Gorria taldean sartu zenean eta hango beheko kategorietan egon zen 2010ean adinez nagusi izatera iritsi zen arte. Hala ere, 2010ean Izar Gorriak taldeko lehen taldearen fitxa lortu eta titularra izan behar zenean, lesio larri batek itxi zion bidea eta nahiz eta 2013rarte hainbat saiakera egin zituen sendatzeko, ezin izan zuen.

### Atzerriko taldeetan

Hungariako Újpest taldera joan zen aurrena. Talde honetan izan zuen aukera profesionalki debuta egiteko baina 2 urteetan 12 partidu soilik jokatu zituen eta 2015-16 denboraldirako Charlton Athletic taldeak fitxatu zuen. Liga hartako 5 partidu jokatu zituen arren, fitxa bat gainetik kendu beharra zeukan bere taldeak eta Alcorcónera utzi zuen, Espainiako 2. mailako Madrilgo taldera. Behingoz hemen eduki zuen behar zuen jarraitasuna eta Alcorcón pozik zegoenez bere jarrerarekin, kontratua berritu zuen. Hurrengo denboraldian, partidu guztiak jokatu zituen bat izan ezik eta oso garrantzitsua izan zen bere taldea 2.B mailara ez jaisteko.

### Eibar KE

2017ko udan Eibarrek fitxatu zuen Alcorcóni milioi bat euro ordainduta. Malagaren aurkako partida batean egin zuen debuta eta 0-1 nagusitu ziren armaginak. Aurreneko denboraldi hartan Eibarko jokalari onena izendatu zuten.
Bitxikeria gisa aipatzekoa da 2021eko urtarrilaren 21ean Atlético Madrilen aurkako partidan penaltiz gola sartu zuela, Ligaren historian zazpi atezainek baino ez dute hau lortu. Zoritxarrez eibartarrek partida 1-2 galdu zuten.

## Serbiako selekzioa

Serbiako selekzioarekin 2017an egin zuen debuta eta partida gehien 2019an jokatu zituen, 9 hain zuzen ere.

## Taldeak

| Taldea | Urteak |
| Izar Gorria | 2010-2013 |
| Újpest FC | 2013-2015 |
| Charlton Athletic FC | 2015 |
| AD Alcorcón | 2015-2017 |
| Eibar KE | 2017- |

## Palmaresa

* Hungariako futbol kopa (1): 2014 (Újpest FC)
* Datuak: Q4162928
* Multimedia: Marko Dmitrović / Q4162928
# Marko Aurelioren zaldizko estatua

Artikulu hau zaldizko estatuari buruzkoa da; beste esanahietarako, ikus «Marko».
Marko Aurelioren zaldizko estatua, brontzezko estatua bat da, 3 metro inguruko altuera duena. II. mendekoa da, gutxi gora-behera. Estatua honetan, enperadorea Marko Aurelio den arren, Augustoren estatuekin antzekotasun handia du. Erromako Museo Kapitolinoetan dago estatua.

## Sinbolismoa

Estatuaren gai nagusia, botere eta handitasun jainkotiarra da, enperadorea, bere benetako garaiera baino handiago eginik eta bere eskua luzatuz, Augustoren erretratuen oso keinu bereizgarria. Kasu honetan, keinua, historialari batzuen arabera, zaldipean eroritako etsai batekiko errukiaren adierazgarri ere izan daiteke (Erdi Aroko istorioetan oinarritutako historialari batzuen arabera, estatuan, agintari barbaro bat, zaldiaren eskuineko aurreko hankaren aurrean belauniko zegoela zehazten dutenak). Irudi honek, xede bezala, enperadorea, beti dirurik gabe eta konkistatua zegoen lurreko jaun bat bezala agerraraztea zuen. Baina, armarik eta armajantzirik ez daramanez, Marko Aureliok, dirudienez, gehiago igortzen du bake irudi bat heroi militar batena baino, berak bere burua eta bere erresuma hartzen zituen bezala.
Nabarmentzekoa da Marko Aurelio, ointoki barik dagoela zaldi gainean, ointokia oraindik ez baitzen mendebaldeko munduan sartu.

## Historia eta kokapena

Lehenago, zaldizko estatua inperial ugari zegoen, baina gutxi mantendu ziren, ohikoa baitzen brontzezko estatuak urtzea txanpon bezala berrerabili edo estatua berriak eraikitzeko (adibidez, Inperioaren garai berantiarrean gertatu zen bezala, Erromako eliza kristauak agertu zirenean). Arrazoi honegatik mantendu ziren estatua gutxi, eta are gutxiago enperadoreak erakusten zituztenak. Erdi Aroko kristauek, idolo jentilak zirela uste izanda suntsitu zituzten. Izan ere, estatua hau da, egundaino iritsi den kristautasuna Inperioko erlijio ofizial bihurtu aurreko garaiko erromatar enperadore baten brontzezko estatua bakarra.
Erdi Aroan, mundu guztiaren begi bistan egon zen erromatar estatua urrietakoa zen. Laterango Jauregian zegoen, Erroman, eta 1538an Kapitolioko Plazara eramana izan zen, Kapitolino muinoan, Michelangelok eginiko muinoaren berdiseinuan. Michelangelo bera, bere erdiko kokapenarekin ados ez zegoen arren, idulki berezi bat diseinatu zuen estatuarentzat. 1997an urtean originala plazatik kendu zuten, kontserbazio arriskuak atzemanda,
2005. urtetik jatorrizko idulki eta estatua, Marko Aurelerioren Exedran dago, bereziki estatua hau izateko eraikitako areto berezian, Kapitolioko Museoetako Kontserbadoreen Jauregian-Campidoglio plazan 21. mendean ikusten dena kopia bat da.
Estatua hain da ezaguna eta tipikoa, Italiako O,50 €ko txanponeko irudia dela, Roberto Maurik diseinatua.
Estatuaren kopia bat, AEBetako Brown Unibertsitateko campusean ikus daiteke 1908tik.

## Kanpo estekak

* Datuak: Q907387
* Multimedia: Equestrian statue of Marcus Aurelius (Rome) / Q907387
# Marko Banić

Artikulu hau kroaziar saskibaloi jokalariari buruzkoa da; beste esanahietarako, ikus «Marko».
Marko Banić (Zadar, Kroazia, 1984ko abuztuaren 31 -) Kroaziako saskibaloi jokalaria da. Hegal-pibot dabil ACB Ligako iurbentia Bilbao Basket taldean.

## Ibilbidea

* 2001-2005: Košarkaški Klub Zadar
* 2005-2008: iurbentia Bilbao Basket

## Selekzioa

Kroaziako selekzioan aritutakoa da eta 2007ko Eurobasketen parte hartu zuen.
# Magdalena (ibaia)

Magdalena (gaztelaniaz: Río Magdalena) Kolonbiako ibai nagusia da. Kolonbiako mendigunean sortzen da eta herrialdea 1.543 kilometroan zeharkatzen du, hegoaldetik iparraldera. Karibe itsasora isurtzen da Barranquillaren ondoan. Ibaiadar nagusia Cauca da.
18 departamenduetako lurrak sartzen dira Magdalena ibaiaren arroan. Denetara 263.858 km²-ko azalera du, Kolonbiako azaleraren % 24a, eta bertan herrialdeko populazio osoaren % 80a bizi da eta BEGaren % 85a ekoizten da. Horregatik, luzeena edo emaritsuena ez izanda ere (Putumayo, Caquetá eta Orinoko ere lehiatuko lirateke sailkapen horretan), Kolonbiako ibai garrantzitsuentzat hartzen da.

## Geografia

Magdalena ibaia Kolonbiako hego-mendebaldean sortzen da, Kolonbiako mendigunean, Laguna de la Magdalenatik gertu (Cauca eta Huila departamenduen artean). Gero hegoaldetik iparraldera herrialde osoa zeharkatzen du Kolonbiako Andeetako Ekialdeko eta Erdialdeko mendilerroen artean. Kariben itsasoratzen da, Bocas de Cenizan, Barranquillatik 7,5 km-ra. 1.543 km-ko luzera du eta 990 km-an, Hondatik (Tolima) Barranquillaraino, nabigagarria da.
Bere ibaiadar nagusiak Cauca, César eta Funza dira.

## Hidrometria

Magdalenaren emaria 19 urtez (1971-1990) Calamar-en (Bolívar departamendua), Kariben itsasoratu baino 100 km lehenago, neurtua izan da. Ikertutako azalerak 257.438 km² ditu, arro osoaren % 98a. Urteko batez besteko emaria 7.243 m³ segundokoa da. Emari handiena azaroan du (10.290 m³/s) eta txikiena martxoan (4.184 m³/s).
Magdalena ibaiaren batez besteko emariak (m³/s) Calamar-en neurtuak Datuak: 1971 eta 1990 artean

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .
* ↑ Webworld.unesco.org: Magdalena at Calamar

## Kanpo estekak

* Datuak: Q191829
* Multimedia: Magdalena River / Q191829
# Magdalena Andersson

Eva Magdalena Andersson (1967ko urtarrilaren 23 - ) politikari sozialdemokrata suediarra da, Suediako lehen ministro izan zen 2021eko azaroaren 30tik 2022ko urriaren 18ra, eta Alderdi Sozialdemokratako buru 2021eko azaroaren 4tik.
2021eko azaroaren 24an, Suediako lehen ministro izendatu zuten Riksdad suediarrean, eta, hartara, herrialdeko lehen emakumezko gobernuburua izan zen. Era berean, Eskandinaviako herrialdeen artean bakarra zen emakumerik hautatu ez zuena kargu horretarako. Ordu batzuk geroago, uko egin zion karguari bere koalizioa apurtu baitzen aurrekontua atzera bota eta gero, Alderdi Berdeak uko egin baitzion oposizioaren aurrekontuarekin gobernatzeari.

## Erreferentziak

* ↑ Dutt, Sujay. Magdalena Andersson elected as new Social Democrat leader. .
* ↑ Associated Press. Finance chief Andersson tapped to be Sweden's 1st female PM. .
* ↑ Sweden votes in Magdalena Andersson as first female PM. .
* ↑ Omröstning om ny statsminister. .

## Kanpo estekak

* Datuak: Q4935873
* Multimedia: Magdalena Andersson / Q4935873
# Magdalena Jaltepec (udalerria)

Magdalena Jaltepec Mexikoko udalerri bat da. Oaxaca estatuan kokatua dago. 2010ean 3.313 biztanle zituen 233,59 km²ko azaleran. Herriburua [[Magdalena Jaltepec (Magdalena Jaltepec)|Magdalena Jaltepec]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3889124
# Magdalena (udalerria)

Magdalena Mexikoko udalerri bat da. Jalisco estatuan kokatua dago. 2010ean 21.321 biztanle zituen 293,24 km²ko azaleran. Herriburua [[Magdalena (Magdalena)|Magdalena]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2652046
* Multimedia: Magdalena Municipality, Jalisco / Q2652046
# Magdalena Eriksson

Magdalena "Magda" Eriksson, (Stockholm, Suedia, 1993ko irailaren 8a), futbolean aritzen den kirolari suediarra da.
2016ko Udako Olinpiar Jokoetan (Tokio), esku hartu, eta zilarrezko domina eskuratu zuen; 2020ko Udako Olinpiar Jokoetan (Tokio), berriro eskuratu zuen zilarrezko domina, bietan futbolean eta Suedia ordezkatuz; Tokion, Kanadako taldearen (urrezko domina) atzetik eta AEBko taldearen (bronzezko domina) aurretik sailkatu zen Suediako taldea, eta honako hauek osatzen zuten Suediako taldea: Hedvig Lindahl, Jonna Andersson, Emma Kullberg, Hanna Glas, Hanna Bennison, Magdalena Eriksson, Madelen Janogy, Lina Hurtig, Kosovare Asllani, Sofia Jakobsson, Stina Blackstenius, Jennifer Falk, Amanda Ilestedt, Nathalie Björn, Olivia Schough, Filippa Angeldal, Caroline Seger, Fridolina Rolfö, Anna Anvegård, Julia Roddar, Rebecka Blomqvist eta Zećira Mušovićek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Futbola, emakumezkoa. |
| 2020 | Tokio Japonia | 02 ! | Futbola, emakumezkoa. |

## Erreferentziak

* ↑ «Magdalena Eriksson» olympedia.org (Ingelesez)

## Kanpo estekak

* Datuak: Q17296474
* Multimedia: Magdalena Eriksson / Q17296474